b"\n_START_ARTICLE_\nCarlos Alfaro Moreno\n_START_SECTION_\nTraject\xc3\xb2ria\n_START_PARAGRAPH_\nVa iniciar la seua carrera el 1983 al Club Atl\xc3\xa9tico Platense; el 1988 fitxa pel Club Atl\xc3\xa9tico Independiente, on va ser una pe\xc3\xa7a clau en el triomf al campionat 88/89. El 1989 va ser nomenat Jugador de l'Any de l'Argentina._NEWLINE_En aquesta \xc3\xa8poca debuta amb la selecci\xc3\xb3 albiceleste, amb qui disputa 11 partits entre 1988 i 1991, marcant dos gols. Amb el combinat nacional participa en els Jocs Ol\xc3\xadmpics de 1988 i a la Copa Am\xc3\xa8rica de 1989._NEWLINE_El 1991 fitxa pel RCD Espanyol, per\xc3\xb2 despr\xc3\xa9s d'una temporada recala al Palam\xc3\xb3s CF, de la Segona Divisi\xc3\xb3 espanyola._NEWLINE_Retorna a Independiente a 1993, abans de fitxar per l'equatori\xc3\xa0 Barcelona Sporting Club. Amb aquest club s'imposa als campionats de 1995 i de 1997. Aquest darrer any el finalitza a M\xc3\xa8xic, on milita al Club Am\xc3\xa9rica i Atlante abans d'encetar un segon per\xc3\xadode al Barcelona SC._NEWLINE_L'any 2000, retorna al seu pa\xc3\xads per jugar amb el Ferro Carril Oeste a l'Apertura 2000. De nou al Barcelona SC, es retira al quadre equatori\xc3\xa0 el 2002."